recursal/SuperWikiNEXT-32B huggingface dataset:
**پدمنابھن گوپی ناتھن** ایک ہندوستانی کاروباری شخصیت ہے۔ یہ ایکو ٹیکس ہینڈلوم کنسورشیم کا بانی ہے۔ جنوب بھارتی ریاست کیرالہ کے شہر تروواننتاپورم کے ایک چھوٹے سے گاؤں میں کپڑے کا کارخانہ لگایا۔  تنظیم کے زیراہتمام ، وہ گاؤں کی 1800 سے زیادہ خواتین کو روزگار فراہم کرتا ہے۔  حکومت ہند نے ان کی سماجی وابستگی اور بنائی کے فن میں ان کی شراکت کے لیے 2007 میں انہیں پدما شری جو بھارت کا چوتھا سب سے بڑا شہری اعزاز ہے، سے نوازا ۔

ذاتی زندگی
----------

گوپی ناتھن منجاویلاکوم نامی ایک چھوٹے سے گاؤں میں پیدا ہوا تھا، جوتروواننتاپورم میں نئیاٹین کرا میں واقع ہے۔ بتایا جاتا ہے کہ ان کے کنبہ کی مالی تنگی کی وجہ سے وہ 10 سال کی عمر میں تعلیم ترک کرنے پر مجبور ہوئے تھے اور تمل ناڈو کے ایک شہر نگرکویل چلے گئے تھے ، جہاں اسے ہینڈلوم کے لیے جانا جاتا تھا ، وہاں اس نے بنائی کی مہارتیں سیکھیں۔ بعد میں وہ مدری اور سلیم میں منتقل ہو گیا جو تامل ناڈو کے بڑے شہر ہیں۔  زمین کا ایک ٹکڑا خریدنے کے لیے کافی رقم کے ساتھ، 30 سال کی عمر میں کیرالہ واپس آئے. واپس اپنے آبائی گاؤں میں ، اس نے ایک چھوٹے سے شیڈ میں اپنا لوم کھڑا کیا۔ 

1972 میں ، *گوپی ناتھن* نے 30 خواتین کو منظم کیا ، ایک *مہیلا سوجام* (خواتین کی اپنی مدد آپ گروپوں ) کے تحت اور *انھیں بُنائی کی* تربیت دی۔  انھوں نے اپنی زمین کو تنظیم کے بنے ہوئے گھروں کے لیے عطیہ کیا اور ، 1978 تک ، ان کی قیادت میں انجمنوں کی تعداد 26 ہو گئی اور 80 سینٹ والے پلاٹ میں 300 لومز کام کر رہے تھے۔  بعد میں ، اس اقدام کے لیے انھوں نے 10 ایکڑ پر مشتمل ایک پلاٹ خرید لیا اور تمام انجمنوں کو یکجا کر دیا۔  2006 میں، ایک ₹ 30 ملین بھارتی روپے کیرلہ حکومت سے قرض-مع-گرانٹ کے ساتھ حاصل ہوئےجس سےمشینری کو جدید بنایا، لیکن اس کنسورشیم کو اب بھی مالی مسائل کا سامنا ہے۔

مزید دیکھیے
-----------

* ہینڈلوم

حوالہ جات
---------

1. 1 2 3  "Weaving his own tale of misery, Gopinath reaches out to needy"۔ Live Mint۔ 8 May 2009۔ اخذ شدہ بتاریخ 15 جنوری 2016
2. ↑  "Silvers of the year!"۔ Harmony India۔ 2016۔ 15 دسمبر 2010 میں اصل سے آرکائیو شدہ۔ اخذ شدہ بتاریخ 15 جنوری 2016  الوسيط `|url-status=` تم تجاهله (معاونت)
3. ↑  "Padma Awards" (PDF)۔ Ministry of Home Affairs, Government of India۔ 2016۔ 15 نومبر 2014 میں اصل (PDF) سے آرکائیو شدہ۔ اخذ شدہ بتاریخ 03 جنوری 2016  الوسيط `|url-status=` تم تجاهله (معاونت)
4. ↑  "Prominent Personalities Of Kerala"۔ State of Kerala۔ 2016۔ 10 نومبر 2019 میں اصل سے آرکائیو شدہ۔ اخذ شدہ بتاریخ 15 جنوری 2016  الوسيط `|url-status=` تم تجاهله (معاونت)
5. ↑  "P Gopinath Women's Welfare"۔ Real Heroes۔ 2016۔ 14 فروری 2017 میں اصل سے آرکائیو شدہ۔ اخذ شدہ بتاریخ 15 جنوری 2016  الوسيط `|url-status=` تم تجاهله (معاونت)
6. ↑  "Home Mr. Padmanabhan Gopinathan"۔ Kerala Tourism۔ 2016۔ اخذ شدہ بتاریخ 15 جنوری 2016
7. ↑  "Woven In The Master's Image"۔ Hindu Net۔ 12 February 2007۔ اخذ شدہ بتاریخ 15 جنوری 2016 [*مردہ ربط*]

بیرونی روابط
------------

* "P Gopinath- 'CNN-IBN Real Heroes Awards 2010'"۔ یوٹیوب video۔ Real Heroes۔ 24 April 2013۔ اخذ شدہ بتاریخ 15 جنوری 2016
**نیکو کاری** (انگریزی: Righteousness) سے مراد وہ صفت یا کیفیت جو اخلاقی رو سے صحیح اور منصفانہ ہے۔ یہ ایک طرح لفظ نیک سے ماخوذ ہے جو راست باز، راست گفتار اور صحیح العمل شخص کے لیے مستعمل ہے۔ یہ بھارت میں رو نما ہونے والے مذہبی خیالات اور ابراہیمی مذہبی طرز فکر میں یہ دیکھا گیا ہے یہ ایک دینیاتی تصور ہے۔ مثلًا ہندومت، بدھ مت، اسلام اور یہودیت میں اس کے کئی مفروضے پائے گئے ہیں۔ اس کے بارے میں ایک صفت یہ محسوس کی گئی ہے کہ اس تعریف کے زمرے میں آنے والے اعمال کو حق بہ جانب سمجھا گیا ہے۔ اس سے ایک یہ بھی تاثر پایا گیا ہے کہ ایک شخص کو "جانچا پرکھا" یا گویا "چُنا" گیا ہے کہ وہ ایسی زندگی گزارے جو منشائے خدا کے مطابق ہو۔

نیکو کاری یا عمل صالح کے بے شمار فوائد و فضائل اور أن گنت نتائج وثمرات مذاہب میں بیان کردہ ہیں ہیں, اس کے برکات واثرات بھی بہت زیادہ مذکور ہیں۔ عقائد کی رو سے اس کے فوائد دنیا و آخرت دونوں کو شامل ہیں اور اس کے زبر دست اثرات نہ صرف فرد، اس کی زندگی اور اس کے عمل و سلوک پر ہوتے ہیں بلکہ اس کا بہت زیادہ اثر خاندان اور سماج پر بھی ہوتا ہے۔ اس کی ایک مثال تو مذہبی اصول یہ ہے کہ حق بہ حق دار رسید یعنی کسی چیز کا اس کے جائز حق دار کے پاس ہونا چاہیے۔ دوسری مثال یہ ہے کہ کسی مزدور کو اس کی محنت پسینے کے خشک ہونے سے پہلے دی جانی چاہیے۔ اس کے علاوہ شرافت، ایمان داری اور سچ کی ہمیشہ گفتگو ان ہی نیکو کاری کے آداب میں داخل ہے۔

مزید دیکھیے
-----------

* نیکی

حوالہ جات
---------

1. ↑  "آرکائیو کاپی"۔ 01 دسمبر 2017 میں اصل سے آرکائیو شدہ۔ اخذ شدہ بتاریخ 24 نومبر 2017  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
2. ↑  "آرکائیو کاپی"۔ 01 دسمبر 2017 میں اصل سے آرکائیو شدہ۔ اخذ شدہ بتاریخ 24 نومبر 2017  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. ↑  عمل صالح کے بےشمار فوائد وثمرات, نتائج و أثرات
**سید عون بن یعلیٰ** المعروف **قطب شاہ** ایک عراقی صوفی، مسلم مبلغ اور مذہبی عالم تھے۔ وہ **حضرت ابوالفضل العباس ابن علی علیہ السلام** کی اولاد میں سے تھے اور سید عبد القادر گیلانی کے رشتہ دار بھی تھے۔ انھوں نے موجودہ افغانستان اور شمالی و شمال مغربی پاکستان کے علاقوں میں تقریباً 1090 عیسوی سے 1099 عیسوی تک اسلام کی تبلیغ کی اسلام کی تبلیغ کے کام کے بعد وہ ہرات (پھر خراسان) چلے گئے اور وہیں فوت ہوئے۔ 

**سید عون بن یعلیٰ** المعروف **قطب شاہ** قبیلہ اعوان قطب شاہی کے مورث اعلٰی بھی ہیں۔

حوالہ جات :

```
Dr AH Dani Early Islamic Preachers in Central Asia and Northern Pakistan Monograph, Islamabad, 1976, pp 11–12
H A Deighton 'An account of the Ruwalpindee and Attock Districts of Punjaub' Lahore, 1852, np
Dr AH Dani Early Islamic Preachers in Central Asia and Northern Pakistan Monograph, Islamabad, 1976, pp 11–12
```

حوالہ جات
---------

```
Dr AH Dani Early Islamic Preachers in Central Asia and Northern Pakistan Monograph, Islamabad, 1976, pp 11–12
H A Deighton 'An account of the Ruwalpindee and Attock Districts of Punjaub' Lahore, 1852, np
Dr AH Dani Early Islamic Preachers in Central Asia and Northern Pakistan Monograph, Islamabad, 1976, pp 11–12
```
فحش فلموں کی اداکارہ لیزا این 2010ء میں ایک ایوارڈ کی تقسیم کے موقع پر ایسا بسٹئر پہنی ہوئی دکھائی دے رہی ہیں جس سے ان کی چھاتیوں کی ساخت کی نمائش ہو رہی ہے۔ یہ در حقیقت عوامی محافل میں مظاہروں کی دنیا کے ستاروں کی جانب سے شہوانیانے کی کوشش کی ایک مثال ہے۔
**شہوانیانا**، **شہوانی شکل دینا**، **شہوانی بنانا** (انگریزی: Sexual objectification) ایک ایسی کوشش ہے جو جنسی جذبات کو ابھارنے کا سبب بنتی ہے۔ یہ کوشش اکثر تفریحی میڈیا میں کی جاتی ہے کہ انسانی جسم کو ایک لذت اندوز انداز میں یا شہوانی شکل کے حامل انداز میں پیش کیا جائے۔ یہ کوششیں مرد اور خواتین دونوں کے جسموں کے ساتھ ممکن ہے۔ تاہم زیادہ تر توجہ یہ صنف نازک یا خواتین کے جسم کی نمائش، اسے شہوانیا کر ایک دل و دیدہ اور جاذب اور پر کشش انداز میں پیش کیا جائے۔ اس کی کئی مثالیں ملتی ہیں۔ مثلًا بالی وڈ کی اداکاراؤں کے کپڑوں کی سلائی ہوتی ہے۔ کئی بار ہیروئن یا رقاصہ ایسا بلاؤز بہنتی ہے، جس منہ جھکا ہوا ہوتا ہے اور اس طرح جھاتی کی ساخت نمایاں ہوتی ہے۔ اسی طرح کبھی کسی نغمے میں اداکارہ لہنگا تو پہنتی ہے، مگر ساڑی نہیں پہنتی یا گانے کے دوران اتار کر پھینک دیتی ہے۔ اسی طرح سے کئی بالی وڈ کے نغمے بارش میں فلمائے جاتے ہیں، جس میں ادا کار اور ادا کارہ بھیگ جاتے ہیں۔ گیلے پن کی وجہ سے اکثر ادا کارہ کے جسم کی ساخت نمایاں ہوتی ہے۔ یہ بھی شہوانیانے ہی کی ایک کوشش ہے۔

فوٹو شوٹ
--------

مزید دیکھیں: فوٹو شوٹ

فوٹو شوٹ کی اصطلاح اس طریقے کو بیان کرتی ہے جس میں کسی ماڈل کو مختلف انداز میں شوٹ کیا جاتا ہے۔ ویسے تو یہ عکاسی کا فنی کمال ہونا چاہیے، مگر اکثر یہ دیکھا گیا ہے کہ اگر ماڈل لڑکی ہو تو کئی تصاویر میں جاذبیت لانے کے ٌلیے انھیں شہوانی بنایا جاتا ہے۔ مثلًا ایک ہی ماڈل ایک تصویر مکمل کپڑے پہنی ہوتی ہے۔ کہیں وہ لمبے اور کھلے گریبان والا لباس پہنتی ہے۔ کہیں وہ بکنی پہنی ہوتی ہے تو کہیں کسی تصویر میں اپنی چھاتیوں کو ہاتھوں سے چھپاتی ہے۔ کہیں وہ ماڈل اپنےجسم کسی پیڑ یا پتوں سے ڈھانکتی ہے۔ کچھ فوٹو شوٹ میں ماڈل الگ الگ زاویوں سے برہنہ شوٹ کی جاتی ہے۔ اس طرح کی تصاویر پلے بوائے اور پینٹ ہاؤز جیسے رسالوں میں بہت عام ہیں۔ اس طرح کی تصاویر شہوانیانے کا کام کرتی ہیں۔

مزید دیکھیے
-----------

* بالوں کی شہوانیت

حوالہ جات
---------

1. ↑  شہوانی ، شہوت انگیزی[*مردہ ربط*]
2. ↑  "photo shoot"۔ www.merriam-webster.com۔ میریام ویبسٹر۔ اخذ شدہ بتاریخ 10 نومبر 2017
پیر صبغت اللہ نے اپنے بھائی پیر محمد یٰسین شاہ پیر جھنڈو اول کو اپنے والد کی وصیت کے مطابق جھنڈا دیا جو شاہ افغانستان تیمور شاہ کے بیٹے زمان شاہ نے سندھ میں اشاعت دین اسلام کی خاطر پیر محمد راشد شاہ کی خدمت میں ازراہ عقیدت پیش کیا تھا۔ پیر محمد یٰسین جھنڈا لے کر دوسری جگہ چلے گئے اور پیر جھنڈا کے تلقب سے زبان زد خواص و عوام ہوئے،
جہاں گئے، اس جگہ کا نام گوٹھ پیر جھنڈو (جھنڈا) (حیدرآباد) مشہور ہوا،

کتب خانہ راشدیہ کی ترقی وترویج میں سید عشد اللہ شاہ راشدی کا قابل قدر کارنامہ ہے۔مخدوم امیر احمد فرخ آبادی اس کتب خانہ کے متعلق لکھتے ہیں کہ:
" یہ کتب خانہ گوٹھ پیر جھنڈو شریف واقع حیدرآباد سندھ میں ہے پیر صاحب نے یہ کتب خانہ چودھویں صدی ہجری کی ابتدا میں قائم کیا انھوں نے اس کتب خانہ پر بے پناہ روپیہ خرچ کیالندن کی لائبریری انڈیا آفس سے کتابوں کی فوٹو کاپیاں منگوائیں ترکی اور مصر کے کتب خانوں سے نایاب و نادر کتابوں کی نقلیں اپنے اخراجات پر کاتب بھیج کر کرائیں۔ قدیم کتب خانوں کو گرانمایہ سرمایہ سے خرید کر شامل کیے اور اسی طرح اس کتب خانہ میں نوادرات کا ایک ذخیرہ جمع ہے۔

ابو تراب سید رشد اللہ شاہ راشدی کی ولادت 1277ھ / 1860ء کو اپنے آبائی گائوں "پیر جھنڈو "میں ہوئی ۔

1901ء کو عبید اللہ سندھی نے صاحب العلم الثالث پیررشیدالدینؒ کے ساتھ مل کرحیدرآباد کے قریب ’’پیرجھنڈا‘‘ میں ایک مرکز ’’مدرسہ دارالرشاد ‘‘ کے نام سے قائم کیااور سات سال تک آپؒ نے علمی اور سیاسی کام سر انجام دیے،

حوالہ جات
---------
بیوہ کی عدت:
------------

ایسی بیوہ جو حاملہ ہو اس کی عدت وضع حمل ہے۔ یعنی بچے کی پیدائش ہونے پر بیوہ یا مطلقہ کی عدت مکمل ہو جائے گی۔ بھلے بچہ طلاق یا خاوند کے فوت ہونے کے دوسرے دن پیدا ہوجائے یا چھ ماہ بعد، حاملی کی عدت بچے کی پیدائش پر مکمل ہوگی۔ قرآنِ کریم میں اللہ تعالیٰ کا ارشاد ہے:

وَاللَّائِي يَئِسْنَ مِنَ الْمَحِيضِ مِن نِّسَائِكُمْ إِنِ ارْتَبْتُمْ فَعِدَّتُهُنَّ ثَلَاثَةُ أَشْهُرٍ وَاللَّائِي لَمْ يَحِضْنَ وَأُوْلَاتُ الْأَحْمَالِ أَجَلُهُنَّ أَن يَضَعْنَ حَمْلَهُنَّ وَمَن يَتَّقِ اللَّهَ يَجْعَل لَّهُ مِنْ أَمْرِهِ يُسْرًاO

اور تمھاری عورتوں میں سے جو حیض سے مایوس ہو چکی ہوں اگر تمھیں شک ہو (کہ اُن کی عدّت کیا ہوگی) تو اُن کی عدّت تین مہینے ہے اور وہ عورتیں جنہیں (ابھی) حیض نہیں آیا (ان کی بھی یہی عدّت ہے) اور حاملہ عورتیں (تو) اُن کی عدّت اُن کا وضعِ حمل ہے اور جو شخص اللہ سے ڈرتا ہے (تو) وہ اس کے کام میں آسانی فرما دیتا ہےo

الطلاق، 65: 4

درج بالا آیتِ مبارکہ کی روشنی میں واضح ہوتا ہے کہ حاملہ کی عدت وضع حمل ہے۔

ایسی بیوہ جو حاملہ نہ ہو اس کی عدت چار ماہ دس دن ہے۔ اللہ تعالیٰ کا ارشاد ہے:

وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا فَإِذَا بَلَغْنَ أَجَلَهُنَّ فَلاَ جُنَاحَ عَلَيْكُمْ فِيمَا فَعَلْنَ فِي أَنفُسِهِنَّ بِالْمَعْرُوفِ وَاللّهُ بِمَا تَعْمَلُونَ خَبِيرٌO

اور تم میں سے جو فوت ہو جائیں اور (اپنی) بیویاں چھوڑ جائیں تو وہ اپنے آپ کو چار ماہ دس دن انتظار میں روکے رکھیں، پھر جب وہ اپنی عدت (پوری ہونے) کو آپہنچیں تو پھر جو کچھ وہ شرعی دستور کے مطابق اپنے حق میں کریں تم پر اس معاملے میں کوئی مؤاخذہ نہیں اور جو کچھ تم کرتے ہو اﷲ اس سے اچھی طرح خبردار ہے۔

البقرة، 2: 234

فقہا کرام فرماتے ہیں:

عدة الحرة فی الوفة اربعة اشهر و عشرة ايام سواء کانت مدخولاً بهاء او لا مسلمة او کتابية.

(اگر حاملہ نہ ہو تو) آزاد بیوہ عورت کی عدت چار ماہ دس دن ہے، برابرا ہے کہ وہ مدخول بہا ہو یا نہ ہو مسلمان ہو یا کتابیہ ہو۔

1. علاء الدين الکاساني، بدائع الصنائع، 3: 92، دارالکتاب العربي، بيروت
2. الشيخ نظام و جماعة من علما الهند، الفتاویٰ الهندية، 1: 529، دارالفکر، بيروت

معلوم ہوا کہ آزاد بیوہ غیر حاملہ کی عدت چار ماہ دس دن ہے، خواہ رخصتی ہوئی ہو یا نہ ہوئی ہو ہر حال میں عدت یہی ہوگی۔

لہٰذا درج بالا سارے مضمون سے معلوم ہوا کہ بیوہ کی عدت دو طرح کی ہے:

1. ایسی بیوہ جو حاملہ ہو اس کی عدت وضع حمل ہے۔
2. ایسی بیوہ جو حاملہ نہ ہو اس کی عدت چار ماہ دس دن ہے۔
**احمد وسیم شیخ** (پیدائش: 1951ء) ایک پاکستانی نعت گو شاعر اور ادیب ہیں، جنھیں نعت گوئی میں بے مثال ملکہ حاصل ہے۔

پیدائش
------

احمد وسیم شیخ کی پیدائش 1951ء میں تحصیل بورے والا ضلع وہاڑی میں ہوئی۔

سکونت
-----

آپ کا‌تعلق لالہ زار کالونی ، تحصیل بورے والا ضلع وہاڑی سے ہے۔

عاجزی اور خلوص
--------------

عاجزی اور خلوص اللہ تعالیٰ کی وہ نعمت ہے جس کے بغیر تزکیۂ نفس اور رب العالمین کی بارگاہ میں قبولیت ممکن نہیں۔ محترم احمد وسیم شیخ کو اللہ تعالی نے ان عظیم رفعتوں سے بے انتہا نوازا ہے۔
ان کی عاجزی کا کمال دیکھیے کہ کسی کو کتب کی رونمائی کے لیے کسی قسم کی مجلس کی اجازت نہیں دی۔ فرماتے ہیں کہ آپ کو میری تعریف اور واہ واہ کرنے سے کیا ملے گا؟ اس کی تعریف کریں جس کی تعریف کی مجھے سعادت حاصل ہوئی۔ اس لیے اپنی کتب پر کہیں بھی رابطہ نمبر اور ای میل وغیرہ تحریر نہیں کیا، تاکہ لوگ انھیں فون کرکے تعریفوں کے پل نہ باندھیں۔

مجموعہ کلام
-----------

نعت گوئی کے سلسلے میں موصوف کی تین کتب منظر عام پر آچکی ہیں۔

* اک اک آنسو نعت ہوا

* اشک پہنچے میرے مدینے میں

* اشک بھی سوالی ہے

نمونہ کلام
----------

چند اشعار "اشک بھی سوالی ہے" سے انتخاب

مری حیات کا سفر، درود و نعت کا‌ سفر

بصارتوں کے نور سے بصیرتوں کی رہ تلک

ہے جستجو تمام تر، درود و نعت کا سفر

جبینِ خاک پر کہیں مرے بھی اشک دیکھنا

کبھی نصیب ہو اگر، درود و نعت کا سفر

وسیمٓ میرے ساتھ ہیں محبتوں کے ذائقے

رہا نہیں ہے بے ثمر، درود و نعت کا‌ سفر

حوالہ جات
---------

1. ↑  اشک بھی سوالی ہے،احمد وسیم شیخ صفحہ 161، دی ریکونر پریس لاہور
**می ٹو تحریک (بھارت)**  (انگریزی: Me Too movement) کی شروعات مردوں کے ذریعے کام کی جگہ پر کی جانےوالی جنسی ہراسانی سے نجات پانے کے لیے ہوئی۔ اس سے قبل یہ تحریک امریکا میں شروع ہو چکی تھی۔ بھارت کی یہ تحریک کو دراصل اسی امریکی تحریک کا اگلا حصہ بتایا جا رہا ہے۔

بھارت میں سماجی میڈیا کے سہارے الزام تراشی
------------------------------------------

بھارتی فلمی اداکارہ تنوشری دتہ نے پہلا قدم اٹھاتے ہوئے نانا پاٹیکر پر ایک فلمبندی کے دوران نازیبا رویے کا الزام لگایا۔ اس کے بعد اس طرح کے الزامات کئی اور لوگوں پر لگائے گئے جن میں فلمی شخصیت سبھاش گھئی بھی ایک تھے۔ مرکزی مملکتی وزیر برائے خارجہ امور ایم جے اکبر پر بھی کئی خواتین نے الزامات عائد کیے۔ اسی وجہ سے انھیں 17 اکتوبر 2018ء کو اپنے وزارتی عہدے سے مستعفی ہونا پڑا تھا۔

تحریک کی مخالفت
---------------

ممتاز بھارتی صحافیہ تولین سنگھ نے می ٹو تحریک کی سخت مخالفت کی۔ ان کی مخالفت کی اولین وجہ قانون کا اصول ہے کہ کوئی شخص چاہے وہ مرد ہو یا عورت، جب تک خاطی ثابت نہ ہو بے قصور ہے۔ دوسری وجہ وہ یہ بتاتی ہیں کہ موجودہ لہر کے تحت الزام لگانے والی خواتین پہلے سے بااختیار ہیں۔ وہ خود کی مثال ان خواتین سے دیتی ہیں جنھوں نے اپنے حق کو جد و جہد سے حاصل کیا نہ مظلومیت کا شاخسانہ پیش کرکے۔ یہ نکات انھوں نے بھارت کی دوسری نامور صحافیہ برکھا دت کو لکھے گئے اپنے کھلے خط میں کہ چکی ہیں۔ یاد رہے کہ تولین سنگھ پاکستان کے صوبہ پنجاب کے مقتول گورنر سلمان تاثیر سے کچھ وقت کے لیے نزدیک رہی ہیں اور ان دونوں کا ایک لڑکا آتش تاثیر بھی موجود ہے۔

مزید دیکھیے
-----------

* می ٹو تحریک

حوالہ جات
---------

1. ↑  Vindu Goel، Ayesha Venkataraman، Kai Schultz (2018-10-09)۔ "After a Long Wait, India's #MeToo Movement Suddenly Takes Off"۔ The New York Times۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 23 اکتوبر 2018  الوسيط `|url-status=` تم تجاهله (معاونت)
2. ↑  Women like me are fighters not victims: Tavleen Singh’s open letter to Barkha Dutt
**پنجاب لینڈ ڈویلپمنٹ کمپنی** پنجاب، پاکستان میں سستی ہاؤسنگ سکیموں کی تعمیر اور دیکھ بھال کی ذمہ دار ہے۔ یہ کمپنی مکمل طور پر حکومت پنجاب، پاکستان کی ملکیت ہے۔

تاریخ
-----

لاہور ڈویلپمنٹ اتھارٹی نے پبلک پرائیویٹ پارٹنرشپ (پی پی پی) ماڈل تجویز کیا جس میں ایک مخصوص سرکاری زمین کو دو حصوں میں تقسیم کیا گیا ہے۔ ایک آدھا 'افور ایبل ہاؤسنگ' کے لیے اور دوسرا آدھا 'کمرشل ہاؤسنگ سوسائٹی' کے لیے۔ 'پرائیویٹ پارٹنر' اپنے خرچ پر 'سستی ہاؤسنگ' یونٹس بناتا ہے اور کمرشل ہاؤسنگ سوسائٹی کے لیے مختص زمین حاصل کرتا ہے۔ پھر 'پرائیویٹ پارٹنر' کمرشل ہاؤسنگ سوسائٹی کے اندر رہائشی اور کمرشل اراضی کے پلاٹوں کو مارکیٹ ریٹ پر فروخت کرتا ہے اور اپنے 'پرائیویٹ پارٹنر' یونٹ کے لیے شاندار منافع کماتا ہے۔ یہ حکومت کی مالی امداد کے بغیر پنجاب، پاکستان کے مستحق شہریوں کو مارکیٹ ویلیو سے کم سستی مکانات فراہم کرتا ہے۔ 

پاکستان کے اعلیٰ ہاؤسنگ ڈویلپرز کو وزیر اعلیٰٰ پنجاب کے دفتر میں مدعو کیا گیا اور انھیں جدید 'پبلک پرائیویٹ پارٹنرشپ' موڈ کے بارے میں بریفنگ دی گئی۔

پبلک پرائیویٹ پارٹنرشپ یونٹ کا انتظام
-------------------------------------

بانی: شہباز شریف ، وزیر اعلیٰٰ پنجاب، پاکستانسی ای او: جناب معظم اقبال سپراچیف انجینئر: کرنل (ریٹائرڈ) عارف مجید بٹجنرل منیجر: جناب امتیاز احمد چوہدری

حوالہ جات
---------

1. ↑  Profile of Punjab Land Development Company on gop.pk website آرکائیو شدہ (Date missing) بذریعہ pldc.gop.pk (Error: unknown archive URL), Retrieved 26 June 2017
2. ↑  Bidding documents and procedures of Punjab Land Development Company آرکائیو شدہ (Date missing) بذریعہ eproc.punjab.gov.pk (Error: unknown archive URL), Retrieved 26 June 2017
3. ↑  Explore plots of land and jobs at Punjab Land Development Company on pinterest.com website, Retrieved 26 June 2017
**سلمہ بن کہیل التنعی الحضرمی** (47ھ - 121ھ)، آپ کوفہ کے ثقہ تابعی ، اور حديث نبوی راویوں میں سے ایک ہیں۔

### سیرت

سلمہ بن کہیل بن حسین التنعی الحضرمی سنہ 47 ہجری میں پیدا ہوئے اور ان کا سلسلہ نسب حضرموت سے طنع بطن سے منسوب ہے اور کہا جاتا ہے کہ طنع ایک گاؤں ہے جس میں بیر برہوت واقع تھا۔ آپ کوفہ کے محدثین میں سے تھے اور امام علی بن مدینی کہتے ہیں: "ان کے پاس ڈھائی سو سے زیادہ حدیثیں ہیں۔" سلمہ بن کہیل کی وفات 10 محرم سنہ 121 ہجری میں ہوئی اور یہ بھی روایت ہے کہ سنہ 122 ہجری ہے اور کہا جاتا ہے کہ 123 ہجری ہے۔

### روایت حدیث

عبداللہ بن عمر بن خطاب، زید بن ارقم، ابو جحیفہ سوائی، جندب بن عبداللہ بجلی، عبداللہ بن ابی اوفی، ابو الطفیل عامر بن واثلہ لیثی، سوید بن غفلہ رضی اللہ عنہ سے روایت ہے۔ ابو وائل شقیق بن سلمہ، حبہ بن جوین العرنی، حجہ بن عدی الکندی، زید بن وہب اور سعید بن جبیر، عامر الشعبی، سعید بن عبدالرحمٰن بن ابزی، علقمہ بن قیس نخعی، کریب، ابن عباس کے غلام، مجاہد بن جبر، ابراہیم بن سوید نخعی، ابراہیم تیمی، بکیر بن عبداللہ کوفی الطویل،حجر بن عنبس حضرمی، حسن ارنی، وذر بن عبداللہ حمدانی، اور عبداللہ بن عبدالرحمٰن، ابن ابزی اور ان کے چچا، ابو الزعراء، عبداللہ بن ہانی الکندی، عبدالرحمٰن بن یزید نخعی، عطا بن ابی رباح عکرمہ، ابن عباس کے غلام، علقمہ بن وائل بن حجر الحضرمی، عمران ابی حکم سلمی، اور ابو الاحوص عوف بن مالک بن نضلہ جشمی، عیاض بن عبداللہ بن سعد بن ابی سرح، عیسیٰ بن عاصم اسدی، قاسم بن مخیمرہ، ان کے والد کہیل بن حسین الحضرمی، محمد بن عبدالرحمٰن بن یزید نخعی مسلم بطین، معاویہ بن سوید بن مقرن، ابو ادریس المرہبی، اور ابو سلمہ بن عبدالرحمٰن بن عوف اور ابو مالک الغفاری۔ ان کی سند سے روایت ہے: ان کے بیٹے یحییٰ بن سلمہ، منصور بن المعتمر، سلیمان بن مہران اعمش، ہلال بن یساف، عوام بن حوشب، زید بن ابی انیسہ، شعبہ بن حجاج۔ سفیان ثوری، حسن بن صالح بن حیا، ان کے بھائی علی بن صالح بن حیا، مسعر بن کدام، عقیل بن خالد ایلی، اور اجلح بن عبد اللہ الکندی، اسماعیل بن ابی خالد، حماد بن سلمہ اور سعید بن مسروق الثوری صالح بن صالح بن حی،عبداللہ بن اجلح بن عبداللہ کندی، عبدالرحمن بن عبداللہ مسعودی، عبد الملک بن ابی سلیمان، عنبسہ بن الازہر، العلا بن صالح، قاسم بن حبیب۔ تمار، قیس بن ربیع اور ان کے بیٹے محمد بن سلمہ بن کہیل،مطرف بن طریف، اور موسیٰ بن قیس حضرمی، ولید بن حرب اور ابو المحیاۃ یحییٰ بن یعلی تمیمی۔

### جراح اور تعدیل

احمد بن حنبل نے ان کے بارے میں کہا: "وہ حدیث میں ماہر تھے۔" امام عجلی نے کہا: "ایک ثقہ تابعی جو حدیث میں ثابت ہے اور اس کی حدیث دو سو سے کم احادیث۔" یعقوب بن شیبہ نے کہا: "ثقہ اور اپنے شیعوں میں ثابت" اور طلحہ بن مسرف، یعنی سلمہ بن کہیل: "ہم کسی جگہ جمع نہیں ہوئے سوائے اس کے کہ اس مختصر آدمی نے ہمارے معاملات میں ہمیں شکست دی۔ سفیان ثوری نے ان کے بارے میں کہا: "وہ ستونوں میں سے ایک تھا اور اس نے اپنی گرفت مضبوط کر لی تھی۔" عبدالرحمٰن بن مہدی نے کہا: "کوفہ میں چار سے زیادہ طاقتور کوئی نہیں تھا: منصور۔" ابو حسین، سلمہ بن کُہیل اور عمرو بن مرہ۔ امام یحییٰ بن معین، ابن سعد، ابو زرعہ رازی، ابو حاتم رازی اور امام نسائی نے بھی انہیں ثقہ قرار دیا ہے۔

### وفات

آپ نے 121ھ میں وفات پائی ۔

### حوالہ جات

1. 1 2  تهذيب الكمال للمزي» سلمة بن كهيل بن حصين الحضرمي أَبُو يَحْيَى الكوفي آرکائیو شدہ 2018-10-24 بذریعہ وے بیک مشین
2. ↑  سير أعلام النبلاء» الطبقة الثالثة» سلمة بن كهيل آرکائیو شدہ 2016-06-15 بذریعہ وے بیک مشین
یانگون کے باہر ایک نام نہاد سفید ہاتھی کی 2013ء میں لی گئی تصویر

  

**سفید ہاتھی** (انگریزی: White elephant) کسی ایسی ملکیت کو کہا جاتا ہے جس کا مالک اس سے آسانی سے چھٹکارا نہیں پا سکتا ہے اور اس کی قیمت، خصوصًا اس کے رکھ رکھاؤ کا خرچ اس چیز کی فائدہ مندی سے کہیں زیادہ ہے۔ جدید استعمالات میں یہ کوئی بھی شے، تعمیری منصوبہ، اسکیم، کاروباری پہل، سہولت وغیرہ ہو سکتی ہے جو بہت زیادہ خرچ پر محیط ہے مگر اس کا کوئی استعمال یا قدر نہیں ہے۔

پس منظر
-------

امر پورہ محل میں ایک سفید ہاتھی 1855ء
The برطانوی مشرقی افریقا کمپنی نے یوگانڈا کو سفید ہاتھی کے طور پر سمجھنے لگی جب اس کے اندرونی تنازعات اس علاقے کے نظم و نسق کو بہت مشکل بنا دیا تھا۔
اس اصطلاح کا مصدر مقدس سمجھے جانے والے سفید ہاتھی تھے جو جنوب مشرقی بادشاہ برما، تھائی لینڈ، لاؤس اور کمبوڈیا میں رکھتے تھے۔ سفید ہاتھیوں کی ملکیت کو ان ممالک میں ایک علامت کے طور پر سمجھا جاتا تھا کہ حکم ران انصاف اور اقتدار کی پاس داری سے اپنی حکومت میں امن اور ترقی قائم کر رہے ہیں۔ یہ خیال اب بھی تھائی لینڈ اور میانمار میں زبان زد عام ہے۔ یہ ہاتھی زبر دست پیسوں کی لاگت پر رکھے جاتے تھے، تاہم عام ہاتھیوں یا کچھ اور جانوروں کے مقابلے یہ زیادہ فائدہ نہیں پہنچاتے تھے۔ جدید دور میں کئی بار غیر ضروری بوجھ اور خرچ کی بھی سفید ہاتھی سے تشبیہ دی جاتی ہے۔ مثلًا مہنگائی کو بھی مجازی انداز میں سفید ہاتھی کہا جاتا ہے۔

حکومت کی تعمیرات میں سفید ہاتھی کی تشبیہ
----------------------------------------

24 نیوز ایچ ڈی کی اطلاع کے مطابق پاکستان میں تحریک انصاف اقتدار سنبھالنے کے بعد اپنی پولیسیوں سے عوام کومطمئن کرنے میں کامیاب نہیں ہو پا رہی ہے اور اس کے کئی منصوبے ناکام اور سفید ہاتھی ثابت ہو رہے ہیں۔ ارب روپے مالیت سے شروع کیا جانے والا پشاور بس ریپڈ ٹرانزٹ منصوبہ سفید ہاتھی بن گیا، جس کے لیے محکمہ ٹرانسپورٹ پشاور بس ریپڈ ٹرانزٹ کے لیے مزید 10 ارب روپے مانگ لیے، مزید یہ کہ کرائے میں سبسڈی نہ دی گئی تو بی آر ٹی منصوبہ چلانا بھی مشکل ہوگا۔ 23 مارچ 2019ء کو منصوبے کا صرف نمائشی افتتاح ہوا۔ اس سال جون یا جولائی میں بی آر ٹی مسافروں کے لیے باقاعدہ کھول دیا گیا، صوبائی حکومت کے پاس اس وقت صرف 20 بسیں ہیں مئی تک مزید بسیں آجائیں گی، منصوبے پر اب تک 67ارب روپے کی لاگت آئی ہے، کرایے میں سبسڈی دینے سے متعلق فیصلہ حکومت پر منحصر ہے،فی سٹاپ 15 روپے لینے کی صورت میں سالانہ 18-20 کروڑ روپے دینا ہون گے۔ اس طرح سے بھارہ سبسڈی کے بغیر واحد میگا پراجیکٹ چلانا ناممکن ہے۔

مزید دیکھیے
-----------

* معاشیات

حوالہ جات
---------

1. ↑  "Home : Oxford English Dictionary"۔ oxforddictionaries.com۔ 02 مئی 2016 میں اصل سے آرکائیو شدہ۔ اخذ شدہ بتاریخ 25 اپریل 2013  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
2. ↑  "Royal Elephant Stable" آرکائیو شدہ (Date missing) بذریعہ thailandelephant.org (Error: unknown archive URL). Thai Elephant Conservation Center.
3. ↑  Jacques P. Leider (دسمبر 2011)۔ "A Kingship by Merit and Cosmic Investiture"۔ Journal of Burma Studies۔ **15** (2)  تحقق من التاريخ في: `|date=` (معاونت)
4. ↑  "ڈی جی پی ڈی اے کامزید کہناتھاکہ سبسڈی کے بغیر واحد میگا پراجیکٹ چلانا ناممکن ہے، 220 بسوں میں تاحال 20 بسیں ہی پہنچ سکی جبکہ عملے کی تعیناتی،انفراسٹرکچر، دیگر امور تاحال نا مکمل ہیں۔"۔ 24 دسمبر 2019 میں اصل سے آرکائیو شدہ۔ اخذ شدہ بتاریخ 24 دسمبر 2019  الوسيط `|url-status=` تم تجاهله (معاونت)
**اداکار** یا اداکارہ ایک ایسی شخصیت کو کہتے ہیں جو کسی فلم، تھیٹر، تمثیل، ریڈیو یا کسی بھی ڈرامائی پیشکش میں اداکاری کرتا ہے ۔ اداکار کے لیے قدیم یونانی زبان لفظ "Hypokrites "کا مطلب ایک ایسا شخص ہے جو وضاحت یا ترجمانی کرتا ہے۔ اس تشریح کے مطابق اداکار وہ ہے جو اپنی حرکات و سکنات اور گفتار سے کسی کردار کی وضاحت یا ترجمانی کرتا ہے۔

تاریخ
-----

انسانی تاریخ میں پہلی مشہور اداکاری ٥٣٤ قبل مسیح کے لگ بھگ تھی، جب یونانی اداکار تھیسپس نے ایک ڈرامے یا کہانی میں بطور کردار بولتے ہوئے ڈیونیسیس کے اسٹیج پر قدم رکھا۔ رقص اور گانا تھیسپس کے کام کے وقت سے پہلے یونانی کہانیوں کے اظہار کے طریقے تھے۔ قدیم یونانی تھیٹر میں مرد اداکاروں نے تین قسم کے ڈرامے پیش کیے: المیہ، مزاحیہ اور طنزیہ۔ مغربی تھیٹر نے رومن حکمرانی کے تحت بہت ترقی اور توسیع کی۔ قدیم روم کا تھیٹر ایک فروغ پزیر اور متنوع آرٹ کی شکل تھی، جس میں اسٹریٹ تھیٹر کے رومن تہواروں، عریاں رقص اور ایکروبیٹکس سے لے کر حالات کی مزاح نگاری اور زبانی طور پر بیان کیے گئے سانحات کو پیش کیا جاتا تھا۔

### بیسویں صدی

تھیٹر، سینما گھر اور ٹیلی ویژن 1960 کی دہائی میں نمودار ہوئے۔ اس نے ایک زیادہ منظم کردار اختیار کیا اور اکیڈمیاں ابھریں جو اداکاری کے فن کی بنیادی باتیں سکھاتی ہیں اور ایسے باصلاحیت لوگوں کو نکھارتی ہیں جو ایک منظم تعلیمی انداز میں فنکارانہ کام میں مشغول ہونا چاہتے ہیں جسے سرکاری، تسلیم شدہ سرٹیفکیٹس سے پہچانا جاتا ہے۔ سنڈیکیٹس، فیڈریشنز اور اداکاروں کی انجمنیں معاشرے میں اداکاروں کے حقوق کے تحفظ، بڑھاپے کی وجہ سے ریٹائر ہونے والوں کی حمایت اور فلم یا تھیٹر انڈسٹری کے اراکین اور دیگر فریقوں کے درمیان ہونے والے مسائل اور تنازعات کو حل کرنے کے لیے ابھری ہیں۔ اداکاروں کا شمار مہذب دنیا کے بیشتر ممالک میں معاشرے کے ممتاز ترین ستاروں اور فنکاروں میں ہوتا ہے۔

حوالہ جات
---------

1. ↑   — اخذ شدہ بتاریخ: 16 جون 2022 — خالق: گیٹی ریسرچ انسٹی ٹیوٹ
2. ↑  "Actor: Job description and activities"۔ Prospects UK۔ 05 جنوری 2019 میں اصل سے آرکائیو شدہ۔ اخذ شدہ بتاریخ 12 فروری 2009  الوسيط `|url-status=` تم تجاهله (معاونت)

|  |  |
| --- | --- |
|  | ویکی ذخائر پر **اداکار** سے متعلق سمعی و بصری مواد ملاحظہ کریں۔ |
**ہیری پوٹر اور پارس پتھر** یا **ہیری پوٹر اور پارس پتھر کا راز** (انگریزی: :Harry Potter and the Philosopher's Stone)، ہیری پوٹر سلسلے میں پہلا ناول ہے، جس کی مُصنفہ جے کے رولنگ ہیں۔ اس کا اولین اُردُو میں ترجمہ درخشندہ اصغر کھوکھر نے 2002ء میں شائع کرایا تھا۔ یہ ایک ننھے جوان جادوگر کی کہانی ہے، جس کا نام ہیری پوٹر ہے۔ اِس کہانی میں ہیری پوٹر کا جادوئی دنیا سے تعارف اور اِس کا ہوگورٹس اسکول آف وچ‌کرآفٹ اینڈ وزرڈری (جادوگروں کے اسکول) تک کا سفر بیان کیا گیا ہے۔ اس کتاب کا نجم نور خان (سادہ اور تصویری) اور معظم جاوید بخاری (سادہ) بھی ترجمہ کر چکے ہیں۔

اعتراضات
--------

واجد حسین وسطڑو، خالد رحمان اور ناظم حسین وسطڑو نے ڈان اخبار کے ساتھ شائع ہونے والے رسالے ینگ ورلڈ کے لیے لکھتے ہوئے اعتراض کیا کہ اِس کتاب کے اُردُو ترجمے میں لفظ بہ لفظ ترجمہ کیے جانے کی وجہ سے اُردُو اشاعت میں کہانی تھوڑی کمزور محسوس ہوتی ہے۔ وہ یہ بھی کہتے ہیں کہ کتاب کی قیمت زیادہ ہونے کی وجہ سے یہ کتاب خریدار کی قوتِ خرید سے باہر ہی رہی۔

حوالہ جات
---------

1. ↑  ISBN 0-7475-3269-9
2. ↑
3. ↑  خالد رحمان (25 مئی 2002)، "کتاب: ھیری پوٹر، اردو میں"۔ ینگ ورلڈ، ڈان اخبار۔
اوپر سے بائیں طرف سے گھڑی کی سمت: باسل خرطابیل صفادی، جنوبی کوریا میں 2010ء کی تصویر، جسے شامی حکومت نے 2015ء میں پھانسی دی تھی۔ مارک برنسٹین 2013 میں؛ اسامہ خالد اور زیاد الصوفیانی 2016ء میں
متعدد ویکی نویسوں کو ان کی حکومتوں نے مفت مواد کے آن لائن انسائیکلوپیڈیا میں تعاون کرنے پر پابند سلاسل کر رکھا ہے۔

بلحاظ ملک
---------

### بیلاروس

مارک برنسٹین (روسی: Марк Израйлевич Бернштейн
)، روسی ویکیپیڈیا کے ایک بیلاروسی ایڈیٹر تھے جن کو 11 مارچ 2022ء کو ویکیپیڈیا کے مضامین میں ترمیم کرکے 2022ء کے یوکرین پر روسی حملے کے بارے میں روسی جنگی سنسرشپ قوانین کی خلاف ورزی کرنے پر حراست میں لیا گیا اور اسے 15 دن کی حراست اور تین سال کی محدود آزادی کی سزا سنائی گئی۔

پاول پرنیکا،  بیلاروسی ویکیپیڈیا کے ایک بیلاروسی ایڈیٹر کو 7 اپریل 2022ء کو بیلاروس میں سیاسی جبر کے بارے میں ویکیپیڈیا میں دو ترامیم سمیت "بیلاروس جمہوریہ کو بدنام کرنے" کے لیے آن لائن پوسٹنگ کے لیے دو سال قید کی سزا سنائی گئی۔

### سعودی عرب

عربی ویکیپیڈیا کے سابق سعودی منتظم اسامہ خالد کو ستمبر 2020ء میں "ملک میں سیاسی کارکنوں کے ظلم و ستم سے متعلق ناقدانہ ترمیمات کر کے رائے عامہ کو متزلزل کرنے" اور "عوامی اخلاقیات کی خلاف ورزی" کرنے پر پانچ سال قید کی سزا سنائی گئی۔ ڈیموکریسی فار دی عرب ورلڈ ناؤ اور لبنان کی ایک غیر سرکاری تنظیم SMEX کے مطابق سیاسی نظربندوں کی سزاؤں کو طویل کرنے کی مہم کے دوران میں 2022ء میں اسامہ خالد کی سزا کو بڑھا کر 32 سال کر دیا گیا۔

نیز عربی ویکیپیڈیا کے ایک اور سابق منتظم زیاد السفیانی پر بھی "ملک میں سیاسی کارکنوں کے ظلم و ستم پر ناقدانہ ترامیم کرکے عوامی رائے عامہ کو متزلزل کرنے" کا اور "عوامی اخلاقیات کی خلاف ورزی" کا الزام عائد کیا گیا۔ اور بالآخر زیاد السفیانی کو ستمبر 2020ء میں آٹھ سال قید کی سزا سنائی گئی۔

### شام

باسل خرطابیل کئی اوپن سورس پروجیکٹس بشمول ویکیپیڈیا میں تعاون کرنے والا تھا۔ 2012ء میں اس کی گرفتاری ممکنہ طور پر اس کی آن لائن سرگرمی سے منسلک تھی۔ اسے 2015ء میں دمشق کے قریب ادرہ جیل میں پھانسی دی گئی تھی ویکیمیڈیا فاؤنڈیشن سمیت کئی تنظیموں نے 2017ء میں ان کے اعزاز میں تین سال کی ابتدائی مدت کے لیے باسل خرطابیل فری کلچر فیلوشپ قائم کی۔

حوالہ جات
---------

1. ↑  Katherine Maher، Ryan Merkley، Mark Surman (2017-08-11)۔ "Honoring our friend Bassel: Announcing the Bassel Khartabil Free Culture Fellowship"۔ Diff (بزبان انگریزی)۔ 03 فروری 2023 میں اصل سے آرکائیو شدہ۔ اخذ شدہ بتاریخ 15 مارچ 2023  الوسيط `|url-status=` تم تجاهله (معاونت)

1. ↑  also spelt *Pavel Pernikov* when transliterated from روسی: Павел Перников
**مدراس یونیورسٹی** ایک عوامی اور ریاستی یونیورسٹی ہے جو بھارتی صوبہ تمل ناڈو کے دار الحکومت چنائی (سابقہ مدراس) میں واقع ہے۔ یہ یونیورسٹی سنہ 1857ء میں قائم ہوئی، یوں اس کا شمار ہندوستان کی قدیم ترین اور اولین جامعات میں ہوتا ہے۔ بھارت کی مجلس قانون ساز کے ایک ایکٹ کے ذریعہ یونیورسٹی کی تشکیل عمل میں آئی۔

یہ ایک کالجی اور تحقیقی یونیورسٹی ہے جس کے شہر بھر میں چھ کیمپس (چیپاک، مرینا، گِنڈی، ترامنی، مدوراوائل اور چیتوپیٹ) ہیں۔ اس وقت یونیورسٹی میں 73 شعبے ہیں جو اٹھارہ اسکولوں کے تحت گروہ بند ہیں۔ ان شعبوں میں سائنس، سماجی سائنس، بشریات اور طب قابل ذکر ہیں۔ 109 کالج یونیورسٹی سے ملحق ہیں اور 52 تحقیقی اداروں کو منظوری دی جا چکی ہے۔

نیشنل اسیسمنٹ اینڈ اکریڈٹیشن کاؤنسل نے یونیورسٹی کو پانچ ستارہ کا درجہ دیا ہے، نیز یونیورسٹی گرانٹس کمیشن کی جانب سے اسے افضلیت کی قابل یونیورسٹی قرار دیا گیا ہے۔ مدراس یونیورسٹی طبیعیات میں دو بھارتی نوبل انعام یافتہ، بھارت کے پانچ صدر جمہوریہ اور شری نواس رامانوجن سمیت متعدد مشہور ریاضی دانوں کا مادر علمی رہا ہے۔

مدراس یونیورسٹی سے دو قابل ذکر فزکس نوبل لارئیٹس پانے والے سبھرامنین چندراشیکر، بھارت کے پانچویں صدر اے۔ پی۔ جے۔ عبد الکلام اور کچھ قابل ذکر ریاضی دانوں سرینواسا رامانوجن نے تعلیم حاصل کی۔

نگار خانہ
---------

* 
* 
* 
* 
* 
* 
* 
* 
*

حوالہ جات
---------

1. ↑
2. ↑  Indian Universities in the 2014 QS University Rankings: BRICS. Top Universities (24 June 2014). Retrieved on 2015-09-27.
3. ↑  University of Madras. Encyclopædia Britannica.
4. ↑  University Grants commission ::Universities (UPE). Ugc.ac.in. Retrieved on 27 September 2015.

بیرونی روابط
------------

|  |  |
| --- | --- |
|  | ویکی ذخائر پر **مدراس یونیورسٹی** سے متعلق سمعی و بصری مواد ملاحظہ کریں۔ |

* دفتری ویب گاہ
چارہ ڈال کر گھیرنا (Bait-and-switch) خوردہ فروخت میں استعمال ہونے والی دھوکا دہی کی ایک قسم ہے لیکن دوسرے سیاق و سباق میں بھی اس کا استعمال کیا جاتا ہے۔ اس حکمت عملی میں سب سے پہلے تاجر صارفین کو اشتہار کے ذریعے کم قیمت کی لالچ دے کر اپنی جانب راغب کرتے ہیں(چارہ ڈالنا)۔ لیکن جب گاہک اسٹور پر جاتے ہیں تو انھیں پتہ چلتا ہے کہ مشتہر سامان دستیاب نہیں ہے۔ اب سیلز مین صارفین کو قائل کرنے کی کوشش کرتا ہے کہ وہ اس پر غور کریں کہ ملتی جلتی (لیکن زیادہ قیمت والی) کوئی شے خرید لیں ("سوئچنگ")۔ مثال کے طور پر کسی دکان کے شوکیس میں رکھی نہایت دلکش اور سستی چیز دیکھ کر گاہک دکان میں داخل ہوتا ہے لیکن وہاں اسے بتایا جاتا ہے کہ اُس چیز کا سارا اسٹاک بک چکا ہے۔ اب گاہک پر مایوسی کی کیفیت طاری ہو جاتی ہے جس کا چالاک سیلزمین فائیدہ اٹھانا جانتا ہے اور گاہک کو کسی ملتی جُلتی چیز خریدنے کی طرف راغب کرتا ہے۔ مایوس گاہک بالکل خالی ہاتھ واپس جانے سے بہتر سمجھتا ہے کہ اُس ملتی جلتی چیز کو خرید لے۔ اس طرح نقلی اشیاء کی فروخت بھی ممکن ہو جاتی ہے۔

سیاست
-----

یہ تکنیک سیاست میں بھی اکثر استعمال کی جاتی ہے۔ مثال کے طور پر کسی قانون میں تبدیلی کرتے وقت بیان بازی یہ ہوتی ہے کہ یہ معمولی تبدیلی ہے اور اس تبدیلی کا عنوان بھی آسانی سے سمجھ میں آنے والا ہوتا ہے(چارہ ڈالنا)۔ لیکن بعد میں کسی اور موقع پر الفاظ میں ہیرا پھیری کر کے قانون میں مطلوبہ بڑی تبدیلی حاصل کر لی جاتی ہے (سوئچنگ)۔ یہی وجہ ہے کہ آزادی حاصل کرنے کے 73 سال بعد بھی انڈیا پاکستان جیسے ممالک اپنی زبان میں قانون سازی نہ کر سکے۔  

2017ء میں ایک پارلیمانی بل میں حکومت پاکستان کی طرف سے قانون ختم نبوت کی ایک شق میں الفاظ بدلنے پر خادم حسین رضوی نے سخت رد عمل کا اظہار کیا تھا۔

اقتباس
------

* دن بدن عوام کے خلاف حکومتی جرائم اور چالبازیاں مزید عیاں ہو رہی ہیں۔۔۔ عدالتیں (عوام کو) انصاف کی بجائے (حکومت کو) نظم و ضبط فراہم کر رہی ہیں۔

Day after day, the government’s crimes against the citizenry grow more egregious, more treacherous and more tragic... when the judiciary act as courts of order rather than justice

مزید دیکھیے
-----------

* منڈی
* لمیٹڈ کمپنی
* فریکشنل ریزرو بینکنگ
* ادائیگی کا وعدہ
* کریڈٹ
* انفلیشن اور ڈیفلیشن
* منسکی مومنٹ
* شرح سود
* کاغذی کرنسی
* حکومتی قرضے
* اقتصادی غارت گر
* انسائڈ جوب
* جوزف اسٹگلیز
* منڈل فلیمنگ کا نمونہ
* ٹریفن کا مخمصہ
* بدحالی اشاریہ

حوالہ جات
---------




1. ↑  Something Wicked This Way Comes: Anarchy Is Being Loosed Upon the Nation By John W. Whitehead
**سید ابوصالح موسی جنگی دوست** سلسلہ قادریہ کے بانی شیخ عبدالقادر جیلانی کے والد ہیں۔

نام ونسب
--------

سید موسیٰ ۔ کنیت: ابو صالح۔ لقب: جنگی دوست۔ سلسلہ نسب اس طرح ہے: سید ابوصالح موسیٰ جنگی دوست،بن سید ابو عبد اللہ الجیلانی، بن سید یحییٰ زاہد، بن سیدمحمد،بن سیدداؤد،بن سیدموسیٰ ثانی،بن سید عبد اللہ، بن سید موسیٰ الجون،بن سیدعبداللہ المحض،بن سیدحسن المثنیٰ،بن سیدنا امام المتقین سیدنا امام حسن،بن امیر المومنین سیدنا علی کرم اللہ وجہ الکریم

تاریخِ ولادت
------------

آپ کی ولادت بروز اتوار،27/رجب المرجب 400ھ،بمطابق 9/اپریل 1048ء کوگیلان(عربی میں "جیلان" ایران کے صوبوں میں سے ایک صوبہ ہے،جوآذربائیجان کے ساتھ ہے) میں ہوئی۔

تحصیلِ علم
----------

آپ علیہ الرحمہ تمام علوم وفنون میں کامل و اکمل تھے۔ علوم کی تحصیل وتکمیل،اور اسی طرح روحانی تعلیم و تربیت اپنے والدِ گرامی سید عبد اللہ الجیلانی رحمۃ اللہ تعالیٰ سے ہوئی۔آپ علیہ الرحمہ اپنے وقت علما ِربانیین میں سے تھے۔

بیعت و خلافت
------------

آپ اپنے والد ِ گرامی سید عبد اللہ جیلانی کے مریدوخلیفہ تھے۔

جنگی دوست کی وجہ تسمیہ
----------------------

"جنگی دوست" لقب ہونے کی وجہ "قلا ئد الجواہر" میں یہ ہے کہ آپ جہاد فی سبیل اللہ کو دوست رکھتے تھے۔" ریاض الحیات "میں اس لقب کی تشریح یہ بتائی گئی ہے کہ آپ اپنے نفس سے ہمیشہ جہاد فرماتے تھے اور نفس کشی کو تزکیۂ نفس کا مدار سمجھتے تھے۔ چنانچہ اس مجاہدہ ٔ نفس میں مکمل ایک سال تک قطعی کھانا پینا ترک فرمادیا تھا۔ ایک سال گذر جانے کے بعد جب ذرا کھانے کی خواہش محسوس ہوئی ،تو ایک شخص نے عمدہ غذا اور ٹھنڈا پانی لاکر پیش کیا، آپ نے اس ہدیہ کو قبول فرمالیا لیکن فوراًٍٍ فقر اء ومساکین کو بلاکر اسے تقسیم کر دیا اور اپنے نفس کو مخاطب کرکے فرمایا :اے نفس:تیرے اندر ابھی غذاکی خواہش باقی ہے؟ تیرے واسطے تو جو کی روٹی اور گرم پانی بہت ہے۔ اسی کیفیت میں حضرت خضر علیہ السلام تشریف فرما ہوئے اور فرمایا آپ پر سلام ہو۔ خدائے قدیر نے آپ کے قلب کو جنگی (نفس وکفار سے لڑنے والا)اور اور آپکو اپنا دوست بنالیا ہے اور مجھے یہ حکم دیا گیا ہے کہ میں آپ کے ساتھ افطار کروں ۔ حضرت خضر علیہ السلام کے پاس جس قدر کھانا تھا اسی کو دونوں حضرات نے تناول فرمایا۔ جب سے آپ کا لقب "جنگی دوست" ہو گیا۔

سیرت وخصائص
-----------

عالمِ ربانی،والدغوث الاعظم سیدنا شیخ عبد القادر الجیلانی حضرت سیدنا ابوصالح موسیٰ جنگی دوست ۔ آپ اپنے وقت کے ولیِ کامل تھے۔ہروقت ذکرواذکار،وعظ ونصیحت،مجاہدۂ نفس ،اور دینِ متین کی نشر و اشاعت اورجہاد فی سبیل اللہ میں مشغول رہتے تھے۔آپ کا چہرہ مبارک انوار بانی کا مرقع تھا ۔ جسے دیکھ کر اللہ یادآتاتھا۔جس محفل میں آپ رونق افروز ہوتے تووہ محفل منور ہو جاتی تھی۔ زبان میں بلا کی فصاحت اور شیرنی تھی ۔ جب تک آپ وعظ کا سلسلہ جاری رکھتے تھے، حاضرین سوائے انتہائی مجبوری کے مجلس وعظ سے جنبش بھی نہیں کرتے تھے۔

وصال
----

بروز جمعۃ المبارک11/ذو القعدہ 489ھ، بمطابق 30/اکتوبر 1096ء کو آپ کاوصال ہوا۔آپ کامزار "گیلان" (ایران) میں ہے۔

حوالہ جات
---------

1. ↑  سیرتِ غوث الاعظم
2. ↑  سیرتِ غوث الاعظم۔تذکرہ قادریہ۔تذکرہ مشائخِ قادریہ۔
3. ↑  تذکرہ مشائخ قادریہ ،محمد دین کلیم قادری،صفحہ 55،مکتبہ نبویہ لاہور
**نیرو چڈا** (پیدائش: 27 مارچ 1955ء؛ IAST : Nīrū Caḍḍhā ) ایک بھارتی فقیہہ ہے جو بین الاقوامی عدالت برائے قانون برائے سمندر (ITLOS) کے رکن کے طور پر خدمات انجام دیتی ہے۔ وہ اس سے قبل بھارتی حکومت کی وزارت خارجہ کے لیے مختلف عہدوں پر خدمات انجام دے چکی ہیں بشمول ایڈیشنل سیکریٹری اور قانونی مشیر کے طور پر اس کے قانونی اور معاہدوں کے ڈویژن کی سربراہی کر رہی ہیں۔

تعلیم
-----

نیرو چڈا نے دہلی یونیورسٹی اور یونیورسٹی آف مشی گن لا اسکول سے قانون میں ماسٹر ڈگری (LLM) اور دہلی یونیورسٹی سے قانون میں ڈاکٹریٹ (پی ایچ ڈی) کی ہے۔

عملی زندگی
----------

نیرو چڈا نے حکومت ہند کے لیے مختلف عہدوں پر کام کیا، بشمول وزارت خارجہ میں ایڈیشنل سیکریٹری اور قانونی مشیر (AS&LA)،   حکومت ہند کے قانونی مشیر،  مشیر اور قانونی اقوام متحدہ میں بھارت کے مستقل مشن کے مشیر،   اور وزارت خارجہ کے قانونی اور معاہدوں کے ڈویژن میں جوائنٹ سکریٹری اور قانونی مشیر (JS&LA)۔ 

نیرو چڈا نے کئی بین الاقوامی ثالثی تنازعات میں بھارت کی نمائندگی کی، بشمول *بنگلہ دیش اور بھارت کے درمیان خلیج بنگال میری ٹائم باؤنڈری ثالثی* میں بھارتی ایجنٹ کے طور پر دی ہیگ میں ثالثی کی مستقل عدالت (PCA) کے سامنے، بھارتی ایجنٹ کے طور پر۔ اینریکا لیکسی واقعہ (اٹلی بمقابلہ بھارت) کا مقدمہ بین الاقوامی ٹریبونل فار دی لا آف دی سی (ITLOS) کے سامنے،   *جوہری ہتھیاروں کی دوڑ کے خاتمے اور نیوکلیئر سے متعلق مذاکرات سے متعلق ذمہ داریوں کے* لیے بھارتی ایجنٹ کے طور پر *تخفیف اسلحہ* ( *مارشل آئی لینڈز بمقابلہ بھارت*) کا مقدمہ بین الاقوامی عدالت انصاف کے سامنے،   پی سی اے کے سامنے *انڈس واٹر کشن گنگا ثالثی* ( *پاکستان بمقابلہ بھارت* ) کیس میں شریک بھارتی ایجنٹ کے طور پر،    جنوبی ایشیائی علاقائی تعاون کی تنظیم کی ثالثی کونسل کے گورننگ بورڈ کے رکن کے طور پر۔

حوالہ جات
---------

1. ↑  "www.itlos.org: Judge Neeru Chadha"۔ www.itlos.org۔ اخذ شدہ بتاریخ 06 مارچ 2019
2. 1 2 3 4 5 6 7  "Judge Neeru Chadha"۔ International Tribunal for the Law of the Sea۔ اخذ شدہ بتاریخ 27 اگست 2018
3. 1 2 3 4  "Neeru Chadha is first Indian woman elected international sea law tribunal judge"۔ India Today۔ United Nations: Aroon Purie۔ Indo-Asian News Service۔ 15 June 2017۔ ISSN 0254-8399۔ اخذ شدہ بتاریخ 27 اگست 2018
4. ↑  "*The Enrica Lexie Incident* (*Italy v. India*)"۔ pcacases.com۔ Permanent Court of Arbitration۔ اخذ شدہ بتاریخ 27 اگست 2018
5. ↑  "*Obligations concerning Negotiations relating to Cessation of the Nuclear Arms Race and to Nuclear Disarmament* (*Marshall Islands v. India*)"۔ International Court of Justice۔ اخذ شدہ بتاریخ 27 اگست 2018
6. ↑  "*Indus Waters Kishenganga Arbitration* (*Pakistan v. India*)"۔ www.pcacases.com۔ Permanent Court of Arbitration۔ اخذ شدہ بتاریخ 27 اگست 2018
7. ↑  "*Indus Waters Kishenganga Arbitration* (*Pakistan v. India*)"۔ www.pcacases.com۔ Permanent Court of Arbitration۔ اخذ شدہ بتاریخ 27 اگست 2018
8. ↑
فائل:Amruteshwar1.jpg 1880 کی دہائی میں امروتیشور مندر ، رتن واڑی کی پینٹنگ
فائل:Ratangad1.jpg امروتیشور مندر ، رتنواڑی کی موجودہ تصویر
ہیمادپنتی فن تعمیر کا قدیم امروتیشور مندر رتن واڑی گاؤں میں واقع ہے۔ یہ گاؤں احمد نگر ضلع کے اکول تالاب میں ہے ۔ وقرنے ھمقورموقفے ومقے ورقفے ورفقے

ہیکل کا ڈھانچہ
--------------

مندر کے حرمت گاہ کے عقب میں ایک نیم منڈپا ہے۔ اگلا ایک پویلین ، جگہ اور حرم خانہ ہے ۔  مندر کی ساخت میں نیچے کا ایک پرتوں والا مربع اڈا ہے اور اوپر چوکور نقش و نگار سے آراستہ مربع سائز کے ستون ہیں۔ ان ستونوں کا اوپری حصہ آکٹاگونل ہے اور اس پر دائرے ہیں۔ بہت اوپر ہیں۔ اس پویلین کی چھت گنبد ہے اور اس میں ایک خاص فاصلہ چھوڑ کر رقص کرنے والوں اور موسیقاروں کی ترچھی تصاویر ہیں۔ بیت المقدس کا سرزمین زمینی قسم کا ہے اور چوٹی کے ہر طرف چار ایسی داھلتاں ہیں۔ رورقنے وصھرقنے صھورقفے صھورقے ورے ورے

قومی محفوظ یادگار
-----------------

اس مندر کو 4 مارچ 1909 کو قومی محفوظ یادگار کا اعلان کیا گیا۔

حوالہ جات
---------

1. ↑  دکن کے قرون وسطی کے مندر
2. ↑  "ہندوستان میں مرکزی تحفظ یافتہ یادگاروں کا نوٹیفیکیشن"  مفقود أو فارغ `|url=` (معاونت)

گیلری
-----

* امروتیشور مندر کی دیوار امروتیشور مندر کی دیوار
* امروتیشور مندر کے قریب کنڈ امروتیشور مندر کے قریب کنڈ
**چترا شاجی کیلاس** (پیدائش **اینی جوبی** ؛ 21 جولائی 1975ء)، جو اپنے پیدائشی نام **اینی** سے مشہور ہیں، ایک ہندوستانی ٹیلی ویژن میزبان اور کیرالہ کی سابق اداکارہ ہیں، جو ملیالم ٹیلی ویژن اور فلموں میں نظر آتی ہیں۔ اس کا فلمی کیریئر 1993ء سے 1996ء تک تین سال پر محیط تھا جس میں ملیالم سنیما میں کل 16 فلمیں تھیں، وہ شادی کے بعد اداکاری سے ریٹائر ہوگئیں اور 2015 ءمیں ٹیلی ویژن میزبان کے طور پر واپس آئیں۔

انہوں نے بطور اداکارہ 1993ء میں بالاچندر مینن کی ہدایت کاری میں بننے والی فلم *امایانے ستھیم* سے ڈیبیو کیا۔ انہوں نے بہترین اداکارہ کا فلم فیئر ایوارڈ جیتا - ملیالم میں اپنے کردار کے لیے *Mazhayethum Munpe* (ء1995)۔  اس کی دیگر سب سے مشہور فلموں میں *پاروتی پرینیم* (1995ء) پی جی وشومبھرن کی ہدایت کاری میں *رودرکشم* (1994ء)، *ٹام اینڈ جیری* (1995ء)، *پتھکو کوٹائلی پوتھوماناولن* (1995ء)، اور *سوپنا لوکاتھے بالابھاسکرن* (1996ء)شامل ہیں۔

ذاتی زندگی
----------

اس کا تعلق پالا ، کیرالہ ، بھارت کے ایک عیسائی خاندان سے ہے اور اس کی پرورش تھیرو والا میں ہوئی۔ وہ 1975ء میں جوبی اور مریم کے ہاں پیدا ہوئیں۔ اس کی تین بڑی بہنیں ہیں، لیسی، مریم اور ٹیسی۔ اس کی والدہ کا انتقال اس وقت ہوا جب وہ آٹھویں جماعت میں تھیں۔  اگرچہ وہ پالا سے تھی، یہ خاندان اپنے والد کی ملازمت کی وجہ سے ترواننت پورم میں آباد تھا۔ اس نے ہولی اینجلس کانوینٹ ہائر سیکنڈری اسکول، ترواننت پورم میں تعلیم حاصل کی اور پھر اعلیٰ تعلیم کے لیے آل سینٹس کالج میں داخلہ لیا اور اسی دوران اس نے فلموں میں قدم رکھا۔

اس کی شادی شاجی کیلاس سے ہوئی ہے۔ اس نے شاجی کیلاس سے شادی کے تین ماہ بعد ہندو مذہب اختیار کر لیا اور اپنا نام بدل کر چترا شاجی کیلاس رکھ لیا۔ اس کے تین بیٹے ہیں۔

حوالہ جات
---------

1. ↑  "Filmfare Awards"۔ filmfare.com۔ 10 اکتوبر 1999 میں اصل سے آرکائیو شدہ  الوسيط `|url-status=` تم تجاهله (معاونت)
2. ↑  "അടുക്കള തന്നെ അരങ്ങ്‌"۔ mangalamvarika.com۔ اخذ شدہ بتاریخ 24 نومبر 2015
3. ↑  "Mrs Shaji Kailas speaks"۔ The New Indian Express۔ 20 اکتوبر 2017 میں اصل سے آرکائیو شدہ۔ اخذ شدہ بتاریخ 19 جولا‎ئی 2020  الوسيط `|url-status=` تم تجاهله (معاونت)
کھکھہ راجپوت کشمیر پاکستان و بھارت میں آباد ایک ذی حیثیت قبیلہ ہے۔ یہ قبیلہ اپنی عظیم تاریخی روایات کا حاحمل ہے اور اپنے موروث اعلی کے نام کی مناسبت سے کھکھہ راجپوت کہلاتا ہے۔
کھکھہ راجپوت قبیلہ انتہائی جنگجو بہادر باغیرت قبیلہ ہے۔اس قبیلہ کے لوگ انتہائی مہمان نواز ہوتے ہیں۔خاندان سے باہر رشتہ داری نہیں کرتے۔
کھکھہ راجپوت اعلیٰ اوصاف و اقدار کے حامل لوگ ہیں مظفرآباد آزاد کشمیر کو ان لوگوں کا گڑھ سمجھا جاتا ہے۔

کھکھہ خاندان نے جنجوعہ راجپوت سے جنم لیا جن کا جد امجد مہا بھارت کے پانڈو خاندان سے تھا اس کا نام مہاراجا جنمے جایا تھا۔ جنمے جایا کا شجرہ ارجن سے جا ملتا ہے۔ راجا جنمے جایا کے خاندان سے رائے دھروپت دیو جنم لیا اور اس کا ایک بیٹا تھا جس کا نام رائے اجمل جنجوعہ تھا۔

رائے اجمل اپنی جوانی میں بارہویں صدی عیسوی میں شہاب الدین غوری سے متاثر ہو کر دائرہ اسلام میں داخل ہوا اور اپنا نام رائے کی جگہ راجا سے تبدیل کر دیا۔ راجا اجمل کی اولاد میں سے رائے مل یا راجا مل خان پیدا ہوا جس نے کوہستان نمک کی کان سے باقاعدہ تجارت کا آغاز کیا ۔

راجا مل خان کے پانچ فرزند ہوئے جن میں راجا تنولی، راجا جودھ، راجا کھکھا، راجا بھیر اور راجا کالا خان پیدا ہوئے۔ مظفرآباد کا مشہور حلقہ کھاوڑہ راجا کھکھہ خان کے نام سے منسوب کھکھے واڑہ کھاوڑہ ہوا ہے اور کشمیر پر راجپوتوں کے دور حکومت میں اس علاقہ کو خود مختاری حاصل رہی ہے راجا کھکھہ خان جن کی اولاد نے بالترتیب امب (موجودہ کے پی کے)، جہلم، نیلم ( آزاد کشمیر)، چکوال اور کہوٹہ میں سکونت اختیار کی۔ بعد ازاں ان میں سے دیگر اپنی اولاد اور ہمراہوں کے اثر و رسوخ سے کچھ حد تک اپنی اجارہ داری قائم کرنے میں بھی کامیاب رہے۔

حوالہ جات
---------

  

سانچہ:تاریخ اقوام کشمیر
**خرد قوم** یا **مائیکرو اقوام** (انگریزی: Micronation) پانچویں سے ساتویں دنیا کے ممالک کو کہتے ہیں۔ عام طور پر یہ لفظ ان ہی چھوٹی اقوم کے لیے استعمال کیا جاتا ہے جنہیں کوئی بھی خاص فریق یا ملک سے منظوری نہیں ملی ہو۔ اس کی ایک مثال سی لینڈ یا سمندی زمین ہے۔

سی لینڈ

تاریخ
-----

ابتدائی تاریخ اور ترقی
----------------------

سب سے پہلے مائیکرواقوام انیسویں صدی کے شروع میں نظر لگے۔ سب سے قدیم مائیکرواقوام میں سے ایک کوکواس جزیرہ تھا، اس پر كلنس راس خاندان حکومت کرتا تھا۔

رے دودا ایسا سب سے قدیم ملک جوجدید دورتک قائم رہنے میں کامیاب ہو گیا، یہ 1865ء میں کیریبین میں قائم ہوا تھا۔ لیکن یہ ایک باقاعدہ ملک میں تبدیل ہونے میں ناکام رہا لیکن اس کے باجود یہ آج بھی موجودہے اور اس کا ایک منفرد ادب، اپنا بادشاہ اور نشان بھی ہے۔ فی الحال رے دودا کے بادشاہت کے کم از کم چار مدداوے دار ہیں۔

1960 سے 1980 تک کی تاریخ
------------------------

اس دور میں بہت سے اچھے زمینی مائیکرو اقوام قائم ہوئے ان میں سی لینڈ (Sealand) سرفہرست ہے اور آج بھی قائم ہے اور سب سے عظیم مائیکرواقوام کے طور پر جانا جاتا ہے۔ دراصل یہ ایک پرانا قلعہ ہے جس پر دوسری جنگ عظیم کے دوران برطانیہ کے ایک سابقہ میجر رائے بیٹس نے قبضہ کیا۔ اس قلعے کو 1950ء کی رہائی میں خالی چھوڑ دیا گیا تھا۔ رائے نے جنگ کے بعد ماہی گیری اور ریڈیو براڈ کاسٹنگ کے مشاغل اختیار کرلئے لیکن برطانوی حکومت کی پابندیوں سے تنگ آکر اس نے بالآخر اس قلعے میں اپنی آزاد ریاست قائم کرنے کا منصوبہ بنالیا۔ اس نے اپنی بیوی ہوان کے ساتھ یہاں رہائش اختیار کرلی اور اسے برطانیہ سے آزاد ریاست قرار دے دیا۔ اس کو مائیکرونیشن کا امریکا بھی کہا جاتا ہے۔

روز جزائر جمہوریہ 1968ء میں ایک 400 مربع میٹر کے پلیٹ فورم پر بنا تھا۔ یہ اٹلی کے سمندر سے 7 میل (11 کلومیٹر) کے فاصلے پر قائم کیا گیا تھا۔ اس نے اپنی پمفلیٹ شائع کیے اوراسپرانتو کو اپنی قومی زبان کا درجہ دیا۔ لیکن جب اٹلی کی حکومت کو شک ہوا کی یہ بنا ٹیکس بھرے سیاحت سے پیسہ کمانے کی ایک چال ہے۔ تو اٹلی کو حکومت نے اپنی بحریہ کی مدد سے اس ختم کر دیا۔

ستر کی دہائی میں ٹونگا کے قریب ایس ایس کیا نے منروا نام سے ایک چٹانی جزیرے پر اپنے ملک کا قیام کیا اس ملک کی آبادی قل 30،000 نفوس پر مشتمل تھی۔ منروا جمہوریہ، ایک نیا ملک بنانے کے تصور تھا، لیکن جزیرہ بنے کے کچھ ہی وقت بعد ٹونگا نے یہاں اپنی فوج بھیج کر جزیرے پر قبضہ کر لیا۔

آسٹریلیا اور نیوزی لینڈ کی شراکت
--------------------------------

زیادہ تر جدید مائیکرواقوام آسٹریلیا اور نیوزی لینڈ میں وجود میں آئے ہیں۔

اس علاقے کے اہم مائیکرواقوام: -

ہٹ دریائے رياست- 1970
بمبگا پرانت- 1976
آزاد رینبو کریک ریاست -1980s
اتلانٹييم ریاست- 1981
اسنیک ہل رياست- 2003
اے 1يابلوكو- 2010

انٹرنیٹ کے اثرات
----------------

انٹرنیٹ نے جہاں دنیا کو ایک کر دیا ہے ہے وہیں اس کی بدولت نئے مائیکرواقوام بھی قائم ہونے لگے ہیں۔ (مثلا تلوسا ریاست). لیکن ان میں سے زیادہ تر سنگین مذاق سے زیادہ کچھ نہیں ہیں۔

بین الاقوامی قانون
------------------

بین الاقوامی قوانین کے مطابق اگر کوئی قوم ان شرائط پر پوری اترے تو وہ اصل میں قوم ہے:

* مستقل آبادی
* وضاحت علاقے (Defined Territory)
* حکومت
* دوسرے ممالک کے ساتھ تعلقات بنانے کی اہلیت

اگر اپنے شہریوں کو ان کے حقوق دے سکے تو وہ ایک قوم ہے اگرچہ اسے کسی دیگر ملک یا اقوام نے تسلیم کیا ہو یا نہیں۔
**سنی ایلبی لوس** جنوبی افریقہ کی خاتون کرکٹ کھلاڑی ہیں  ۔سنی ایلبی لوس جنوبی افریقہ میں 05 جنوری 1996ء کو پیدا ہوئیں ۔ انھوں نے ٹی ٹوئنٹی کرکٹ اور ون ڈے کرکٹ کھیلی  اور دونوں طرز کی کرکٹ میں 100 کے قریب میچ کھیلے۔ وہ دائیں ہاتھ سے بلے بازی کرتی ہیں اور لیگ بریک گیند باز ہیں۔ وہ بین الاقوامی سطح پر  اچھی کرکٹ کھلاڑی کی شہرت رکھتی ہیں۔2012ء میں ان کا ون ڈے کرکٹ کا آغاز بنگلہ دیش کے خلاف ہوا ۔  سال 2012ء میں انھوں نے ٹی ٹوئنٹی کرکٹ کا  بین الاقوامی سطح پر آغاز بھی بنگلہ دیش کے خلاف میچ کھیل کر کیا۔ مئی 2017ء میں، انھیں  جنوبی افریقہ کے سالانہ ایوارڈز میں سال کی بہترین خواتین کرکٹ کھلاڑی قرار دیا گیا۔ مارچ 2018ء میں وہ ان چودہ کھلاڑیوں میں سے ایک تھیں جنہیں کرکٹ ساؤتھ افریقہ نے 2018-19ء کے سیزن سے قبل قومی کنٹریکٹ سے نوازا تھا۔ اکتوبر 2018ء میں، انھیں ویسٹ انڈیز میں 2018ء کے آئی سی سی ویمنز ورلڈ ٹوئنٹی 20 ٹورنامنٹ کے لیے جنوبی افریقہ کے اسکواڈ میں شامل کیا گیا۔ نومبر 2018ء میں انھیں 2018-19ء ویمنز بگ بیش لیگ سیزن کے لیے برسبین ہیٹ کے اسکواڈ میں شامل کیا گیا

اعداد و شمار
------------

سنے لوس نے 93 ایک روزہ میچ کھیلے ، جس میں 76 اننگز شامل ہیں ، وہ 13 بار ناٹ آؤٹ رہیں۔ سنے لوس نے 1441 اسکور کیے۔ انھوں نے 22.87 کی اوسط سے اسکور بنائے ، ان کا بہترین اسکور 83 رہا۔ انھوں نے 9 نصف سنچریاں بنائی مگر سینچری نہ بنا سکیں۔  انھوں نے اپنے ون ڈے کیریئر میں 10 چھکے اور 134 چوکے مارے۔اس کے ساتھ ساتھ وہ ون ڈے میں 41 کیچ پکڑنے میں کامیاب رہیں۔ مقامی کرکٹ کا آغاز اوائل عمری میں  کر دیا تھا جس کی وجہ سے  وہ جلد مختلف کلبوں میں جگہ بنانے میں کامیاب رہیں۔  سنی لوس نے اپنے کیریئر میں کئی ٹیموں کی نمائندگی کی جن میں قابل ذکر مندرجہ ذیل ہیں:

* نادرنز ویمن
* ساؤتھ افریقہ انڈر 19 ویمن
* ساؤتھ افریقہ ویمن
* ولاسٹی

سنی ایلبی لوس نے 83 ٹی ٹوئنٹی میچ کھیلے ، جس میں 59 اننگز شامل ہیں ، وہ 18 بار ناٹ آؤٹ رہیں۔ انھوں نے 866 اسکور کیے۔ انھوں نے 21.12 کی اوسط سے اسکور بنائے ، ان کا بہترین اسکور 71 رہا۔ انھوں نے 4 نصف سنچریاں  بنائیں۔ انھوں نے اپنے کیریئر میں 15 چھکے اور 81 چوکے مارے۔ انھوں نے اپنے کیریئر میں 30 کیچ پکڑے۔

حوالہ جات
---------

1. ↑  "سنے لوس"۔ cricinfo۔ 01 مارچ 2022  تحقق من التاريخ في: `|date=` (معاونت)
2. ↑  "De Kock dominates South Africa's awards"۔ ESPN Cricinfo۔ اخذ شدہ بتاریخ 14 مئی 2017
3. ↑  "Cricket South Africa name Women's World T20 squad"۔ Cricket South Africa۔ اخذ شدہ بتاریخ 09 اکتوبر 2018 [*مردہ ربط*]
4. ↑  "Shabnim Ismail, Trisha Chetty named in South Africa squad for Women's WT20"۔ International Cricket Council۔ اخذ شدہ بتاریخ 09 اکتوبر 2018
پیر جھنڈو کا راشدی خاندان سندھ کا علمی خاندان ہے، ان کی دینی اور علمی خدمات کی دنیا معترف ہے، پیر جھنڈو کی لائبریری کا شمار دنیا کی بہترین لائبریریوں میں ہوتا ہے، یہاں اب بھی مخطوطات اور نادر کتابیں بڑی تعداد میں موجود ہیں۔ پیر وھب اللہ شاہ راشدی صاحب بھی اس خاندان کے چشم و چراغ تھے۔ ان کی ولادت 6 رمضان المبارک 1339 بمطابق 1921 میں اپنے نانا پیر امام الدین راشدی کے ہاں ضلع لاڑکانہ میں ہوئی. پیر رشداللہ شاہ راشدی صاحب کے بعد خاندانی اختلافات کے باعث حصول تعلیم میں کافی رکاوٹیں پیش آئیں باوجود اس مشکل صورت حال کے کافی علم حاصل کیا. اساتذہ میں حافظ اللہ رکھیہ صاحب (جو نابینا تھے انھوں) نے شاہ صاحب کو قرآن حفظ کروایا اور حافظ نور محمد جلالانی ان کے استاد تھے۔ اور اپنے شوق سے طب کی تعلیم بھی حاصل کی تھی. ان کا اصلاحی تعلق اپنے والد بزرگوار پیر سید ضیاء الدین راشدی صاحب سے تھا، ان سے ہی روحانی منازل طے کیں اور کسب فیض کیا. اپنے والد پیر سید ضیاء الدین راشدی صاحب کی وفات کے ہے اور ان کو صوم صلوۃ کی پابندی کا حکم دیتے رہتے تھے۔ پیر صاحب سادہ اور مخلص انسان تھے۔ پیر وھب اللہ شاہ راشدی صاحب اپنے خاندان کے برعکس کٹر حنفی تھے۔
پیر صاحب نے اپنی نگرانی میں اپنے پردادا سید رشید الدین شاہ اور دادا پیر پیر رشد اللہ شاہ کے ملفوظات شائع کرائے تھے۔ لیکن افسوس کہ اپنا عظیم الشان کتب خانہ نیشنل میوزیم کراچی کو فروخت کر دیا، پیر صاحب 2004 میں اس فانی دنیا سے رخصت ہوئے اور پیر جھنڈو کے قبرستان میں سپرد خاک ہیں۔

حوالہ جات
---------

حوالہ جات